 Dhinaca kale, waxa uu soo qaaday abaaraha iyo sida uu xisbiga KULMIYE uga hawlgalay, waxaannu sheegay inay si taabogal ah dadka ugu gurmanayaan, isla markaana aanay sawirro iyo is-muujin uga gol lahayn gurmadka xisigu ugu talogalay dadka abaartu taabatay, KULMIYE dadku waa wada shacabkiisii, abaartuna dalka meel walba way wada saamaysay, haddii naq meelo loogu guurayna waa la isku dul fuulay oo iyaguna way tabaalaysan yihiin, dadkayagana waanu u gurmanaynaa, gurmadkana annagu kama daydayno sawir yar iyo dacaayad raqiis ah ee intii tamartayada ah dadkayaga waanu u gurmanaynaa, adduunkana waanu ugu hawlgalaynaa, wixii tamarteena iyo dedaalna waanu ku daraynaa, ayuu yidhi Muuse Biixi Cabdi. 